Z a p i s n i k
s 25. sjednice Vijeća Mjesnog odbora Vukomerec, 27. lipnja 2023. s početkom u 19:15 sati u prostorijama MS Vukomerec, Porečka 7a.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar


Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili poziv i materijale za sjednicu.
Predsjednik predlaže verifikaciju zapisnika s 24. sjednice i pita ima li kakvih primjedbi ili dopuna.
Primjedbi ni  prijedloga nema te predlaže verifikaciju zapisnika.
Nakon provedenog glasovanja utvrđuje se da Vijeće jednoglasno verificira zapisnik s 24. sjednice VMO.
Predlaže sljedeći dnevni red za ovu sjednicu:

D N E V N I     R E D
1. Donošenje prioriteta za PKA u 2024. godini
2. Korištenje prostora MS Vukomerec
3. Aktualna komunalna problematika
4. Razno: izvješća, pitanja i prijedlozi


moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja gore predloženi dnevni red.

Ad 1) Donošenje prioriteta za PKA u 2024. godini

Pod ovom točkom predsjednik je predložio vijeću raspravu na temu prioriteta za PKA u 2024. godini. Jednoglasno je donesen zaključak da prioriteti ostaju kao i zadnjih godina. 

Zaključak

o prijedlogu prioritetnih aktivnosti na području MO Vukomerec 
za donošenje Plana komunalnih aktivnosti Gradske četvrti Peščenica – Žitnjak u 2024.


1. Vijeće Mjesnog odbora Vukomerec utvrdilo je prijedlog prioritetnih aktivnosti na području MO Vukomerec za donošenje Plana komunalnih aktivnosti Gradske četvrti Peščenica – Žitnjak u 2024. kako slijedi:

· Pronalaženje adekvatnog rješenja za postavljanje nadstrešnice na autobusnoj stanici Vukomerec-okretište u smjeru zapada

· Uređenje kompletnog prostora oko zgrade u Porečkoj ulici 7. Postavljanje klupa u šumici, uređenje nogostupa i hortikulture, uređenje blatnjave površine na križanju Motovunske i Porečke (kod Konzuma).


· Postavljanje novih jarbola ispred prostorija MS

· Postavljanje stupića uz zapadnu stranu zgrade jer parkirana vozila blokiraju put hitnim službama.


· Otkup nekadašnjeg Unikonzuma u Porečkoj ulici 11 za potrebe društvenog života stanovnika.

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 


            Ad 2) Korištenje prostora MS Vukomerec

Pod ovom točkom predsjednik je dao na suglasnost produljenje prava korištenja prostora MS Vukomerec na zahtjev SDP i HDZ koje je jednoglasno odobreno.


                         ZAKLJUČAK
povremenom korištenju prostora MS Vukomerec

Vijeće odobrava povremeno korištenja prostora MS Vukomerec:

1. HRVATSKOJ DEMOKRATSKOJ ZAJEDNICI, TEMELJNI OGRANAK VUKOMEREC u terminu:
· ponedjeljkom i petkom od 17.00 do 20.00 sati

2. MLADEŽ HRVATSKE DEMOKRATSKE ZAJEDNICE, TEMELJNI OGRANAK VUKOMEREC u terminu:
· utorkom od 20.00 do 22.00 sata

3. SDPH, MO SDP Peščenica – Žitnjak, Ogranak Vukomerec u terminu:
· utorkom 17.00 do 20.00 sati




          Ad 3) Aktualna komunalna problematika

Pod ovom točkom vodila se rasprava o nikad gorem komunalnom stanju u naselju.
Jednoglasno tražimo od nadležnih službi da ažurnije rješavaju problematiku koja bi ionako trebala biti u redovnom planu održavanja. Poput šišanja živice uz zgradu (k.br. 7 kod prostorija Mjesnog odbora) u Porečkoj za koju tražimo da uđe u redovni program održavanja jer ovo stanje je zapušteno.


Zaključak

o prijedlogu uvrštavanja redovnog održavanja novih lokacija u Program redovitog održavanja komunalne infrastrukture 


1. Vijeće Mjesnog odbora Vukomerec predlaže Vijeću Gradske četvrti Peščenica – Žitnjak da u Program redovitog održavanja komunalne infrastrukture predloži

· uvrštavanje redovitog orezivanja živice uz stambenu zgradu (k.br. 7 - kod prostorija Mjesnog odbora)

2. Ovaj zaključak dostavit će se na daljnje postupanje Vijeću Gradske četvrti Peščenica-Žitnjak. 


        Ad 4) Razno
Pod ovom točkom nije bilo rasprave.
Predsjednik zaključuje sjednicu u 20 sati.

Zapisničar:
Vladimir Marenić

Predsjednik VMO Vukomerec

Vladimir Marenić


